Ernst Johannes Forbes

Ernst Johannes Forbes (saksakeelses traditsioonis Fohrbuss) (7. oktoober 1624 Jackarby Soomes − 19. oktoober 1677 Myrskylä; rootsi keeles Mörskom) oli šoti päritolu Rootsi sõjaväelane, Vorbuse mõisnik.

Elulugu
Ernst Johannes Forbes sündis Vorbuse mõisniku ooberst Mattias Forbesi ja tema abikaasa Brita Creutzi vanima pojana.Elgenstierna, Gustaf. Den introducerade Svenska adelns ättartavlor med tilläg och rättelser. II kd. Stockholm: P. A. Norstedt & Söners Förlag, 1925–1936. Lk 788. 1638. aastal immatrikuleeriti ta koos vendadega Tartu ülikooli.Tering, Arvo. Album Academicum der Universität Dorpat (Tartu) 1632−1710. − Publicationes Bibliothecae Universitatis Litterarum Tartuensis V. Tallinna: "Valgus", 1984, lk 181. Pärast ülikooli astus Rootsi sõjaväeteenistusse ja sai juba 1641. aastal oma isa rügemendis kapteni auastme. Osales 1642. aastal Leipzigi lahingus. 1646. aastal ülendati Carl Ruuthi rügemendis ooberstleitnandiks ja 1669. aastal läks ta oobersti auastmes erru. Elas oma Soome Mörskomi mõisas, kus ta ka suri. Ta maeti Turu toomkirikusse.

Maavaldused
Päris oma isalt Soomes Mörskömi mõisa. 1652. aastal loovutas ta Jackarby ooberst Hans Ritterile.Ramsay, Jully. Frälsesläkter i Finland intill Stora ofreden. Helsingfors: Förlagsaktiebolaget Söderström & C:o, 1909, lk 129. Ta oli pärast oma isa surma üks Vorbuse mõisa pärijaist, kelle valdusõigust kinnitati 1645. aastal. Pärast tema surma päris mõisa lesk Christina Boije af Gennäs.Stryk, Leonhard von. Beiträge zur Geschichte der Rittergüter Livlands. Erster Teil. Der estnische District. Dorpat: Druck von C. Mattiesen, 1877, lk 52.

Vaata ka
Forbes (aadlisuguvõsa)
Vorbuse mõis

Viited

Välislingid
Forbesi aadliperekonna sugupuu

Kategooria:Vorbuse mõisnikud
Kategooria:Rootsi aadlikud
Kategooria:Sündinud 1624
Kategooria:Surnud 1677